cyanic-selkie/wikianc huggingface dataset:
EBay
Στατιστικά
Σύμφωνα με την εταιρεία, είναι ο πάροχος δημοπρασιών Διαδικτύου με τον υψηλότερο κύκλο εργασιών και έχει περίπου 276 εκατομμύρια εγγεγραμμένα μέλη παγκοσμίως που αγοράζουν ή πωλούν αγαθά στο Διαδίκτυο. Σύμφωνα με το eBay, ο παγκόσμιος όγκος συναλλαγών το τέταρτο τρίμηνο του 2008 ήταν 13,646 δισεκατομμύρια δολάρια. Ο όγκος συναλλαγών για το 2011 ήταν 68,633 δισεκατομμύρια δολάρια.
Το 2008, σύμφωνα με το eBay, φιλοξενούσε περίπου 516.000 καταστήματα παγκοσμίως (περίπου 294.000 καταστήματα στις ΗΠΑ και 222.000 σε άλλες χώρες).
Η εταιρεία δραστηριοποιείται σε 38 χώρες. Σε αυτές, πάνω από 83 εκατομμύρια ενεργοί χρήστες σε περισσότερες από 50.000 κατηγορίες κάνουν συναλλαγές μεταξύ τους. Το πιο ακριβό είδος που πωλήθηκε παγκοσμίως στο eBay ήταν ένα μεγάλο σκάφος έναντι 168 εκατομμυρίων δολαρίων.
Παραπομπές
Κατηγορία:Ιστότοποι αγοραπωλησιών Κατηγορία:Νικητές Webby Award Κατηγορία:Λογισμικό Android Κατηγορία:Λογισμικό Windows Phone
Βάσος Ανδρονίδης
Ο Βασίλης (Βάσος) Ανδρονίδης (Κάιρο 1930 – Αθήνα 22 Αυγούστου 2008) ήταν Έλληνας ηθοποιός και σκηνοθέτης.
Βιογραφία
Προερχόμενος από την ελληνική κοινότητα των Αιγυπτιωτών, σπούδασε υποκριτική τέχνη στο Θέατρο Τέχνης «Κάρολος Κουν» του Καρόλου Κουν. Ερμήνευσε δεκάδες ρόλους του κλασικού και σύγχρονου ρεπερτόριου, ενώ εμφανίσθηκε επίσης σε πολλές ταινίες του κινηματογράφου αλλά και στην τηλεόραση.
Ήταν ο πρώτος πρόεδρος του Δ.Σ. του Σωματείου Ελλήνων Ηθοποιών (ΣΕΗ) μετά τη δικτατορία ενώ δίδαξε σε διάφορες σχολές.
Θέατρο
Συμπληρωματικός πίνακας θεατρικών παραστάσεων στις οποίες έχει παίξει ο Β. Ανδρονιδης, ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Κραυγή του Ταρζάν
Η κραυγή του Ταρζάν είναι χαρακτηριστικό γνώρισμα του γνωστού χαρακτήρα, τον οποίο πιο επιτυχημένα από όλους απέδωσε ο Τζόνι Βαϊσμίλερ.
Εξωτερικοί σύνδασμοι
Κατηγορία:Ήχος
Ασοτάν Β΄ του Μουχράνι
Ο Ασοτάν Β΄, აშოთან II მუხრანბატონი, Ασοτάν Β΄ Μουχρανμπατόνι, (απεβ. το 1697) ήταν Γεωργιανός πρίγκιπας (tavadi) τού Οίκου τού Μουχράνι, κύριου κλάδου τού βασιλικού Οίκου των Μπαγκρατιόνι τού Κάρτλι. Υπήρξε πρίγκιπας (batoni) τού Mουχράνι και ex officio διοικητής τού μπανάτου τού Σίντα (Έσω) Κάρτλι από το 1688 έως το 1692.
Οικογένεια
Ο Ασοτάν Β΄ νυμφεύτηκε κάποια Άννα και είχε τρία παιδιά, πρίγκιπες:
Βιβλιογραφικές αναφορές
Κατηγορία:Οίκος του Μουχράνι
Τούλτσεα
Η Τούλτσεα ή Τούλτσα (Tulcea ρουμανική προφορά [ˈtult͡ʃe̯a], Boυλγαρικά, Ρωσσικά και Ουκρανικά Тулча, προφ. Τούλτσα, Ελληνικά Αιγισσός, Τουρκικά Hora-Tepé ή Tolçu ) είναι πόλη και λιμάνι της νοτιοανατολικής Ρουμανίας, έδρα της ομώνυμης επαρχίας με πληθυσμό 73.707 το 2011 κατοίκους. Είναι χτισμένη στην δεξιά όχθη του Δούναβη στο σημείο που αρχίζει το δέλτα του ποταμού, στην γεωγραφική περιοχή της Δοβρουτσάς.
Ιστορία
Μετά από πόλεμο (12-15 μ.Χ.) οι Ρωμαίοι κατέλαβαν την πόλη. Την ξανάχτισαν σύμφωνα με τα σχέδιά, την τεχνική και το αρχιτεκτονικό τους όραμα, αναδιοργανώνοντάς τη. Η οχυρωμένη πόλη αναφερόταν μέχρι και το 10ο αιώνα, σε έγγραφα, όπως το Notitia Episcopatuum ή το Πρὸς τὸν ἴδιον υἱὸν Ρωμανόν.
Υπό τη Βυζαντινή διοίκηση, που άρχισε τον 5ο αιώνα μ.Χ., η πόλη εγκαταλείφθηκε από το πρώτο μισό του 7ου αιώνα λόγω των βαρβαρικών επιδρομών. Η επικράτεια του πρώην οικισμού περιήλθε στην κυριαρχία της Βουλγαρικής Αυτοκρατορίας (681-1000 και 1185-14ος αιώνας). Η κατοίκηση αποκαταστάθηκε το δεύτερο μισό του 10ου αιώνα, όταν οι Βυζαντινοί έχτισαν ένα φρούριο εκεί, μετά την ανακατάληψη της περιοχής. Το φρούριο σύντομα καταστράφηκε το 1064 από μια επίθεση του Ογούζων, ωστόσο κάποια κατοίκηση συνεχίστηκε. Ένας οικισμός, μεγαλύτερος από εκείνο 11ο αιώνα, έχει πιστοποιηθεί από αρχαιολογικά ευρήματα που ξεκινούν από το 14ο αιώνα. Η Οθωμανική κυριαρχία επιβλήθηκε γύρω 1420, και διήρκεσε τούς επόμενους τέσσερις αιώνες.
Η πόλη αναφέρεται για πρώτη φορά με το σύγχρονο όνομά της το 1506, σε Οθωμανικά τελωνειακά αρχεία. Στην περίπτωση αυτή περιγραφόταν ως "σημαντικό κέντρο για το διαμετακομιστικό εμπόριο".
Καταστράφηκε κατά τη διάρκεια των Ρωσσοτουρκικών πολέμων και ανοικοδομήθηκε σε νέα θέση μετά τη Συνθήκη της Αδριανούπολης και γνώρισε τις επόμενες δεκαετίες οικονομική ανάπτυξη, κυρίως λόγω της αύξησης των εξαγωγών δημητριακών προς την Κωνσταντινούπολη αλλά και τη δυτική Ευρώπη. Η Τούλτσεα κατά τον 19ο αιώνα κατοικείτο από πανσπερμία εθνικοτήτων, μεταξύ αυτών και Ελλήνων που, σύμφωνα με τον Έλληνα υποπρόξενο, ανέρχονταν στα 3.000 με 4.000 άτομα.
Γύρω στα 1848 ήταν ακόμα μια μικρή πόλη-ναυπηγείο και το 1860 της απονεμήθηκε το καθεστώς της πόλης, όταν έγινε πρωτεύουσα της επαρχίας. Έγινε κέντρο σαντζακίου του Εγιαλετίου της Σιλίστρας το 1860 και του Βιλαετίου του Δούναβη το 1864.
Το 1878 η Τούλτσεα τελικά επιδικάστηκε στη Ρουμανία, μαζί με τη Βόρεια Δοβρουτσά, παρότι η κυρίαρχη εθνική ομάδα –τόσο δημογραφικά, όσο και κοινωνικά– ήταν η βουλγαρική. (βλ. Συνέδριο του Βερολίνου). Η Τούλτσεα καταλήφθηκε από τις Κεντρικές Δυνάμεις μεταξύ 1916-1918 κατά τη διάρκεια του Α΄ Παγκοσμίου Πολέμου.
Δημογραφικά
Σύμφωνα με την απογραφή του 2011, η Τούλτσεα είχε πληθυσμό 73.707 κατοίκους, εκ των οποίων 93,2% είναι Ρουμάνοι. Σημαντικές μειονοτικές ομάδες είναι Λιποβάνοι Ρώσοι (2,6%), Ρομά (1,4%) και οι Τούρκοι (1,2%). Οι περισσότεροι από τους αυτόχθονες Βούλγαρους εγκατέλειψαν την πόλη το 1941, σύμφωνα με τη Συνθήκη της Κραϊόβα.
Πολιτισμός
Στην Τούλτσεα πραγματοποιείται ο "Διαγωνισμός Τζεόρτζε Τζεορτζέσκου", ένας μουσικός διαγωνισμός που δημιουργήθηκε από τους εκπαιδευτικούς του Καλλιτεχνικού Λυκείου της Τούλτσεα και πραγματοποιείται κάθε χρόνο από το 1992. Ονομάστηκε προς τιμή του μαέστρου Τζεόρτζε Τζεορτζέσκου(1887-1964), σημαντικής μορφής στην εξέλιξη της ρουμανικής κλασικής μουσικής που γεννήθηκε στην επαρχία της Τούλτσεα, και ήταν αρχικά ανοιχτός μόνο σε μαθητές ρουμανικών μουσικών σχολών, αλλά άρχισε να δέχεται και ξένους το 1995. Στους διοργανωτές περιλαμβάνονται το Ρουμανικό Υπουργείο Παιδείας και Νεολαίας, η Επιτροπή Εκπαίδευσης της Επαρχίας της Τούλτσεα, το Επαρχιακό Συμβούλιο, ο Δήμος, και επιζώντα μέλη της οικογένειας Τζεορτζέσκου.
Παραπομπές
Κατηγορία:Πόλεις της Ρουμανίας
Γιώργος Παξινός
Ο Γιώργος Παξινός είναι καθηγητής Ψυχολογίας και Ιατρικών Επιστημών στο Neuroscience Research Australia του Πανεπιστημίου της Νέας Νότιας Ουαλίας στο Σίδνεϊ. Γεννήθηκε στις 6 Δεκεμβρίου του 1944 στη Λεύκη Ιθάκης. Οι επιστημονικές του αναζητήσεις τον οδήγησαν μακριά από την Ελλάδα. Συνέχισε τις σπουδές του στο Πανεπιστήμιο Berkeley στην Καλιφόρνια και μεταπτυχιακά στο πανεπιστήμιο McGill στον Καναδά. Έπειτα πέρασε ένα μεταδιδακτορικό έτος στο Yale.
Από το 1973 εργάζεται στο Πανεπιστήμιο του Νew South Wales στο Σίδνεϊ, όπου και διαμένει διατηρώντας όμως επαφή και με τα καλύτερα Πανεπιστήμια και Ερευνητικά Κέντρα ανά τον κόσμο, μεταξύ των οποίων και το Πανεπιστήμιο της Οξφόρδης. Είναι μέλος της Αυστραλιανής Ακαδημίας Επιστημών και της Βασιλικής Εταιρείας της Νέας Νότιας Ουαλίας και αντεπιστέλλον μέλος της Ακαδημίας Αθηνών. Έχει δύο παιδιά, τον Alexi και τον Yvette.
Έρευνα
Ο Παξινός έχει δημοσιεύσει 57 βιβλία, 145 επιστημονικά περιοδικά, 30 κεφάλαια βιβλίων και 17 CD ROM. Έχει εντοπίσει 91 πυρήνες (περιοχές) στον εγκέφαλο των αρουραίων και του ανθρώπου. Συγκρίνοντας τους αρουραίους και τους ανθρώπους, έχει εντοπίσει 61 ομόλογους πυρήνες. Έχει εντοπίσει 180 πυρήνες και ομολογίες στα πουλιά. Ήταν ο πρώτος που δημιούργησε ένα αξιόπιστο στερεοταξικό χώρο για τον εγκέφαλο των αρουραίων, των ποντικών και των πρωτευόντων(ανώτερων) θηλαστικών - παράγοντας που τροφοδοτεί την έκρηξη στην έρευνα για τη νευροεπιστήμη από τη δεκαετία του 1980. Έχει αναπτύξει την πρώτη ολοκληρωμένη ονοματολογία και οντολογία για τον εγκέφαλο, που καλύπτει ανθρώπους, πουλιά και αναπτυσσόμενα θηλαστικά.
Επίδραση
Οι περισσότεροι επιστήμονες που ασχολούνται με τη σχέση του ανθρώπινου εγκεφάλου με τις νευρολογικές ή ψυχιατρικές ασθένειες (ή τα ζωικά μοντέλα αυτών των ασθενειών) χρησιμοποιούν τους χάρτες και επιστημονικούς όρους του Παξινού για την οργάνωση του εγκεφάλου. Οι άτλαντες του ανθρώπινου εγκεφάλου του είναι οι πιο ακριβείς, περιγράφουν εξονυχιστικά τις διάφορες εγκεφαλικές δομές, διατίθενται για τον εντοπισμό βαθιών δομών και χρησιμοποιούνται σε χειρουργικές αίθουσες. μικρογραφία|282x282εσ
Σπουδαία επιστημονική ανακάλυψη
Ο Έλληνας νευροεπιστήμονας ανακάλυψε μια νέα, άγνωστη έως τώρα, περιοχή στον ανθρώπινο εγκέφαλο. Η περιοχή, την οποία ο Γ. Παξινός ονόμασε «Ενδοσχοινιοειδή Πυρήνα» (Endorestiform Nucleus), βρίσκεται κοντά στο σημείο όπου ενώνεται ο εγκέφαλος με το νωτιαίο μυελό. Συγκεκριμένα, βρίσκεται μέσα στο κάτω παρεγκεφαλιδικό σκέλος, μια περιοχή που ενσωματώνει και συνδυάζει τις αισθητηριακές και τις κινητικές πληροφορίες, προκειμένου να διορθώσει τη στάση του σώματος, την ισορροπία του και τις μικρές επιδέξιες κινήσεις.
Ο ελληνικής καταγωγής επιστήμονας είχε υποπτευθεί την ύπαρξη της εν λόγω εγκεφαλικής περιοχής πριν 30 χρόνια και τώρα μπόρεσε για πρώτη φορά να αποδείξει την ύπαρξή της χάρη στην ύπαρξη καλύτερων πλέον μεθόδων ανίχνευσης και απεικόνισης.Η ανακάλυψη νέων περιοχών του εγκεφάλου βοηθά τους επιστήμονες να κατανοήσουν καλύτερα τις ασθένειες και να δοκιμάσουν νέες θεραπείες για τις διάφορες νευροεκφυλιστικές παθήσεις (Αλτσχάιμερ, Πάρκινσον, επιληψία κ.α.).
Συμβολή στη διδασκαλία
O Γιώργος Παξινός είναι αντεπιστέλλον μέλος της Ακαδημίας Αθηνών από το 2012 και της Αυστραλιανής Ακαδημίας Επιστημών από το 2009.
Έγραψε το διεθνώς χρησιμοποιούμενο βιβλίο: "Ο Εγκέφαλος" : Εισαγωγή στη Λειτουργική Νευροανατομία (2010). Δίδαξε Ψυχολογία για 27 χρόνια και υπηρέτησε στο Ακαδημαϊκό Συμβούλιο και στο Συμβούλιο της UNSW(University of New South Wales). Σήμερα επιβλέπει τέσσερις μεταδιδακτορικούς υποτρόφους.
Σημειώσεις
<references group="σημ." />
Παραπομπές
.
Κατηγορία:Νευροεπιστήμονες Κατηγορία:Έλληνες άθεοι
Joma
Η Joma είναι ισπανική εταιρεία κατασκευαστής αθλητικών ενδυμάτων, η οποία επί του παρόντος παράγει υποδήματα και ρούχα για ποδόσφαιρο, ποδόσφαιρο σάλας, καλαθοσφαίριση, χειροσφαίριση, πετοσφαίριση, τρέξιμο, αντισφαίριση, πάντελ και γυμναστική. Η έδρα της βρίσκεται στην Ισπανία.
Η Joma ιδρύθηκε το 1965 για παραγωγή παπουτσιών γενικής χρήσης. Το 1968, η εταιρεία άρχισε να ειδικεύεται στην παραγωγή και διανομή αθλητικών υποδημάτων. Μετά από σχετική επιτυχία, η Joma αποφάσισε να μπει στην αγορά του ποδοσφαίρου, αποκτώντας μεγάλη επιτυχία και έγινε ο ηγέτης στη χώρα της, κατά συνέπεια και με διεθνή επιτυχία. Τελικά, η Joma Sport άνοιξε γραφεία στις Ηνωμένες Πολιτείες, την Ευρώπη και την Ασία και βρίσκεται σήμερα σε περισσότερες από 70 χώρες σε όλο τον κόσμο. Η μάρκα Joma Sport είναι στην πρώτη δεκάδα στην παγκόσμια κατάταξη.
Εξωτερικοί σύνδεσμοι
Κατηγορία:Κατασκευαστές αθλητικών ενδυμάτων Κατηγορία:Κατασκευαστές αθλητικών ειδών της Ισπανίας Κατηγορία:Ισπανικά εμπορικά σήματα Κατηγορία:Μάρκες αθλητικών ειδών
Ιεσσαί του Μουχράνι
Ο Ιεσσαί Μουχρανμπατόνι, იესე მუხრანბატონი, (απεβ. το 1716) ήταν Γεωργιανός ευγενής τού Οίκου τού Μουχράνι, κύριου κλάδου τού βασιλικού Οίκου των Μπαγκρατιόνι τού Κάρτλι.
Βιογραφία
Ήταν πρίγκιπας (batoni) τού Μουχράνι και ex officio διοικητής τού μπανάτου τού Σίντα (Έσω) Κάρτλι και μέγας μάγιστρος τού ανακτόρου (msakhurt-ukhutsesi) στην αυλή τού Kάρτλι π. 1700.
Ο Ιεσσαί ήταν γιος τού Aσοτάν Β΄, πρίγκιπα τού Μουχράνι, και διαδέχθηκε τον εξάδελφό του Κωνσταντίνου Β΄ πρίγκιπα τού Μουχράνι.
Οικογένεια
Ο Ιεσσαί είχε έναν γιο, τον Ασοτάν (απεβ. το 1750)
Βιβλιογραφικές αναφορές
Κατηγορία:Οίκος του Μουχράνι
Σερβικές βουλευτικές εκλογές (2020)
Στις 21 Ιουνίου 2020 διεξήχθησαν οι βουλευτικές εκλογές στη Σερβία. Αρχικά είχαν προγραμματιστεί για τις 26 Απριλίου, αλλά αναβλήθηκαν όταν στη χώρα κηρύχτηκε κατάσταση έκτακτης ανάγκης λόγω της πανδημίας του Covid-19. Προβλέπεται ότι η Συμμαχία του Σερβικού Προοδευτικού Κόμματος θα πλειοψηφήσει στη Συνέλευση.
Η προσέλευση ήταν χαμηλή, μόνο 50,32%, επειδή τα κόμματα της αντιπολίτευσης μποϊκόταραν τις εκλογές παροτρύνοντας τους οπαδούς τους να μην πάνε στις κάλπες και να μην ψηφίσουν. Του μποϊκοτάζ είχαν προηγηθεί διαμαρτυρίες και διαδηλώσεις για τη δημοκρατικότητα των εκλογών
Η Συμμαχία Για τα Παιδιά Μας του Βούτσιτς κατάφερε συντριπτική νίκη έναντι των άλλων κομμάτων, κερδίζοντας τις 188 από τις 250 έδρες στη Συνέλευσης, και θα σχηματίσει κυβέρνηση πλειοψηφίας. Όμως, τα κόμματα της αντιπολίτευσης κατηγόρησαν τον Βούτσιτς ότι με την πολιτική του επιρροή οδήγησε τους αντιπάλους του σε περιθωριοποίηση ενώ περιόρισε και την ελευθερία του Τύπου. Μετά από πολύμηνες διαβουλεύσεις, στις 5 Οκτωβρίου 2020 ο Βούτσιτς, ως Πρόεδρος της Σερβίας και αρχηγός του ΣΠΚ, ανακοίνωσε την απόφασή του να αναθέσει τον σχηματισμό της κυβέρνησης στην Άνα Μπρνάμπιτς, η οποία θα διατελέσει μία δεύτερη θητεία ως Πρωθυπουργός.
Ιστορικό
Στις εκλογές του 2016 μεγάλοι νικητές αναδείχθηκαν η συμμαχία του Σερβικού Προοδευτικού και η συμμαχία του Σοσιαλιστικού κόμματος. Ο αρχηγός του ΣΠΚ, ο Αλεξάνταρ Βούτσιτς, κέρδισε μία δεύτερη θητεία στη θέση του Πρωθυπουργού. Μετά τις προεδρικές εκλογές του 2017, ο Βούτσιτς έγινε Πρόεδρος, και στη θέση του Πρωθυπουργού διορίστηκε η ανεξάρτητη πολιτικός Άνα Μπρνάμπιτς, η οποία ήταν η πρώτη γυναίκα και η πρώτη γκέι που έγινε Πρωθυπουργός της χώρας. Δύο χρόνια μετά, η ακομμάτιστη Μπρνάμπιτς προσχώρησε στο ΣΠΚ.
Αντικυβερνητικές διαδηλώσεις
αριστερά|μικρογραφία|«Η εξουσία διαφθείρει. Η απόλυτη εξουσία απολύτως διαφθείρει». Σερβικές διαδηλώσεις 2017. Από τις 3 Απριλίου 2017 που ανακοινώθηκαν τα αποτελέσματα των προεδρικών εκλογών μέχρι τις 31 Μαΐου 2017 που έγινε η ορκωμοσία του Βούτσιτς, δεκάδες χιλιάδες άνθρωποι διαδήλωσαν στις μεγάλες πόλεις τις Σερβίας. Οι ταραχές ξεκίνησαν από υποψίες για εκλογική νοθεία, λογοκρισία των μέσων ενημέρωσης, αυταρχισμό του Βούτσιτς και νεποτισμό στο εκλογικό σύστημα. Οι διαδηλωτές αποκάλεσαν τον Βούτσιτς δικτάτορα που οδηγεί τη χώρα στον απολυταρχισμό και ζήτησαν περισσότερη ελευθερία στον Τύπο.
Από τις 30 Νοεμβρίου 2018 μέχρι τον Μάρτιο του 2020 η κυβέρνηση του Βούτσιτς δοκιμάστηκε ξανά από τις ειρηνικές διαδηλώσεις της αντιπολίτευσης, που ζήτησε καθαιρέσεις πολιτικών, περισσότερη ελευθερία τύπου και δίκαιες εκλογές. Οι ταραχές εντάθηκαν κατόπιν μίας επίθεσης στον πολιτικό Μπόρκο Στεφάνοβιτς, τον αρχηγό της νεοσύστατης «Συμμαχίας για τη Σερβία». Η προσέλευση διαδηλωτών έφτασε τις 25.000 - 70.000 άτομα, και εξαπλώθηκαν σε πάνω από 40 πόλεις της Σερβίας. Πυροδοτήθηκαν από κατηγορίες για σκάνδαλα πολιτικών προσώπων, υποψίες λογοκλοπής, επιθέσεις σε δημοσιογράφους, η σύλληψη του πληροφοριοδότη που αποκάλυψε το εμπόριο όπλων σε αγωνιστές του ΙΚΙΣ στην Υεμένη, οι εκστρατείες λασπολογίας και η δολοφονία του πολιτικού Όλιβερ Ιβάνοβιτς.
Ο Βούτσιτς, ένας υπερεθνικιστής που έγινε Ευρωπαϊστής, παρά τις διαδηλώσεις, ξεκίνησε την εκστρατεία «Μέλλον της Σερβίας» κατά την οποία επισκέφθηκε πόλεις σε όλη τη Σερβία και εξήγησε την πολιτική του. Για τις χιλιάδες των διαδηλωτών είπε, ότι «ακόμα και αν υπήρχαν 5 εκατομμύρια στο δρόμο» δεν θα ενέκρινε τα αιτήματά τους. Από αυτή τη ρήση του Βούτσιτς προήλθε το βασικό σύνθημα των επεισοδίων: «#1από5εκατομμύρια». Το Τουίτερ αναγκάστηκε να κλείσει γύρω στους 8.500 λογαριασμούς που έστειλαν πάνω από 43 εκατομμύρια μηνύματα σπαμ με συνθήματα κατά του Προέδρου.
Στις αρχές του 2019 ο Βούτσιτς δήλωσε ότι ίσως γίνουν πρόωρες εκλογές εντός του 2019. Τον Απρίλιο συστάθηκε μία ομάδα διαπραγματευτών που κατέληξε στο συμπέρασμα ότι δεν πληρούνται οι προϋποθέσεις για δίκαιη διεξαγωγή βουλευτικών εκλογών και διατύπωσε τα αιτήματα και τις προτάσεις των διαδηλωτών. Τον Μάιο του 2019 η Ευρωπαϊκή Επιτροπή, στην αναφορά της για τη Σερβία, επέστησε την προσοχή σε ορισμένα σημεία, εξέφρασε ανησυχίες για την ελευθερία του Τύπου, και πρότεινε να αυξηθούν τα περιθώρια για αυθεντικές διακομματικές διαβουλεύσεις ώστε να διαμορφωθεί μία Ευρωπαϊστική γενική συναίνεση, που θα είναι ζωτικής σημασίας για την πρόοδο της χώρας στην οδό της Ε.Ε. μικρογραφία|534x534εσ|Τα αποτελέσματα των εκλογών ανά δήμο. Η ένταση του χρώματος είναι ανάλογη του ποσοστού ψήφων που έλαβε το κόμμα.
Μποϊκοτάζ στις εκλογές
Τον Σεπτέμβριο του 2019 οι διαδηλωτές αποφάσισαν να μποϊκοτάρουν τις επερχόμενες εκλογές. Οι διαπραγματεύσεις στις οποίες διαμεσολάβησαν η Σχολή Πολιτικών Επιστημών του Πανεπιστημίου του Βελιγραδίου και ΜΚΟ κατέληξαν σε αποτυχία, και τον Οκτώβριο ξεκίνησε ο διάλογος με τη διαμεσολάβηση του Ευρωπαϊκού Κοινοβουλίου, στον οποίο αρνήθηκε να συμμετάσχει η «Συμμαχία για τη Σερβία», η ενωμένη αντιπολίτευση. Τον Δεκέμβριο, μετά από 3 γύρους συζητήσεων, δεν πληρούνταν οι προϋποθέσεις για δίκαιες εκλογές και η αντιπολίτευση ήθελε να μποϊκοτάρει τις επερχόμενες. Ορισμένες σχετικές ΜΚΟ παρουσίασαν τις προτάσεις τους, όπως το «Κέντρο για Ελεύθερες Εκλογές και Δημοκρατία» (CeSID) και η «Διάφανη Σερβία». Μετά το εκλογικό μποϊκοτάζ, η κυβέρνηση, που έμεινε χωρίς αντιπολίτευση, αποφάσισε να ελαττώσει το εκλογικό όριο από 5% σε 3%, ώστε να μπουν περισσότερα κόμματα στη Βουλή. Τον Μάρτιο του 2020 οι διαδηλώσεις σταμάτησαν επειδή στη χώρα κηρύχτηκε κατάσταση έκτακτης ανάγκης λόγω της πανδημίας του κορονοϊού. Τον Μάιο τα μέτρα για την πανδημία χαλάρωσαν και άρχισαν οι διαδηλώσεις και πάλι. Στο μποϊκοτάζ συμμετείχαν τα ακόλουθα κόμματα και πολιτικές οργανώσεις:
Εκλογικό σύστημα
Τα 250 μέλη της Εθνοσυνέλευσης εκλέχτηκαν με σύστημα αναλογικής εκπροσώπησης και το εκλογικό όριο ήταν 3%. Δεν ίσχυσε εκλογικό όριο για τα κόμματα που εκπροσώπησαν τις εθνικές μειονότητες της χώρας. Οι κομματικές λίστες ήταν κλειστές, δηλαδή οι εκλογείς ψήφισαν κόμματα και όχι μεμονωμένους υποψηφίους. Η κατανομή των εδρών έγινε με τη μέθοδο Ντ'Οντ.
Συμμετοχές: Συμμαχίες – Κόμματα
Στις εκλογές συμμετείχαν 21 πολιτικοί συνδυασμοί, από τους οποίους οι 9 ήταν πολιτικά κόμματα και οι 11 εκλογικές συμμαχίες.
Συμμαχία «Για τα Παιδιά Μας» – Αλεξάνταρ Βούτσιτς
Τα κόμματα της συμμαχίας «Η Σερβία Κερδίζει» αυτή τη φορά σχημάτισαν τη συμμαχία «Για τα Παιδιά Μας». Κορυφαίος υποψήφιος ήταν ο Μπράνισλαβ Νεντίμοβιτς, ο απερχόμενος Υπουργός Γεωργίας.
Δημοσκοπήσεις
Από τις εκλογές του 2016 μέχρι τις τρέχουσες έχουν γίνει πολυάριθμες δημοσκοπήσεις, στις οποίες οι εκλογείς απάντησαν για τις προθέσεις τους στις εκλογές. Στο γράφημα που ακολουθεί απεικονίζονται τα αποτελέσματα για τους μεγαλύτερους πολιτικούς συνδυασμούς από τις αρχές του 2019 μέχρι τις 21 Ιουνίου 2020.
Υπόμνημα: Συμμαχία του ΣΠΚ,  Συμμαχία του ΣΣΚ,  Σερβική Πατριωτική Συμμαχία,  «Συμμαχία για τη Σερβία» (τον Φεβρουάριο του 2020 μποϊκόταρε τις εκλογές)
Αποτελέσματα
μικρογραφία|300x300εσ|Η προσέλευση εκλογέων ανά δήμο (αριστερά) και ανά περιφέρεια (δεξιά)
Παραπομπές
Κατηγορία:Σερβικές βουλευτικές εκλογές Κατηγορία:Εκλογές του 2020
Hasta siempre, Comandante
thumb|right|350px|Ο Αντισυνταγματάρχης Τσε Γκεβάρα Hasta siempre, Comandante (Ισπανικά: Εις τους αιώνες, Αντισυνταγματάρχη) είναι ο τίτλος τραγουδιού του Κουβανού συνθέτη Κάρλος Πουέμπλα του 1965. Είναι επίσης γνωστό απλά ως Haste siempre, ενώ στα ελληνικά ο τίτλος του τραγουδιού έχει αποδοθεί ως Πυξίδα μέσα στο χρόνο ή απλά Τσε Γκεβάρα.
Ιστορική αναδρομή
Τον Απρίλιο του 1965 ο Τσε Γκεβάρα εγκατέλειψε την Κούβα και πήγε στο Κογκό για να ανάψει εκεί και μετά στη Βολιβία την επανάσταση. Έπεσε χωρίς να επιστρέψει ξανά στην πατρίδα του. Στις 3 Οκτωβρίου ο Κάστρο αποκάλυψε την τελευταία επιστολή του Τσε προς τον λαό της Κούβας. Ο Κάρλος Πουέμπλα τότε ως φόρο τιμής προς τον μεγάλο σύντροφο έγραψε το τραγούδι αυτό, που έγινε δημοφιλές σε όλη την υφήλιο. Μεταφράστηκε σε πολλές γλώσσες και ερμηνεύτηκε από τους καλύτερους και δημοφιλέστερους τραγουδιστές.
Στίχοι
Ο τίτλος του τραγουδιού απαντάει στην εκφώνηση του Τσε: «¡Hasta la Victoria siempre!» (έως τη νίκη σύντροφοι!). Ο Πουέμπλας απαντάει «Εις τους αιώνες, Αντισυνταγματάρχη!». Το τραγούδι ετούτο συνοψίζει τις σημαντικότερες στιγμές της Επανάστασης της Κούβας και τιμάει τον Γκεβάρα για την πολύτιμη συνεισφορά του στον απελευθερωτικό αγώνα.
Ερμηνείες και Μεταφράσεις
Πάνω από 200 ερμηνείες και μεταφράσεις κυκλοφορούν. Το τραγούδησαν οι Ρόμπερτ Γουάιατ, Σίλβιο Ροντρίγκεζ, Μαρία Φαραντούρη, Βασίλης Παπακωνσταντίνου, Βολφ Μπίερμανν, Γιώργος Νταλάρας, Σωκράτης Μάλαμας, Γιάν Γκάρμπαρεκ, Τζιοβάνι Μιριμπάσσι, Αλ Ντι Μέολα, Μόζεν Νάμγιο, Ναταλί Καρντόν και Enrique Bunbury.
Εξωτερικοί σύνδεσμοι
Κατηγορία:Μουσική στην Κούβα Κατηγορία:Τραγούδια του 1965
Τζανφράνκο Σανγκουινέττι
Βιογραφία
Απελάθηκε από τη Γαλλία το 1971 και μετοίκησε στην Ιταλία. Μαζί με τον Γκυ Ντεμπόρ ήταν τα δύο εναπομείναντα μέλη της Καταστασιακής Διεθνούς. Συνέχισαν όμως να συνεργάζονται και να εκδίδουν επαναστατικές προκηρύξεις. Το 1975 έστειλαν τη δημοσίευσή τους στα 520 σημαντικότερα μέλη της Ιταλικής κοινότητας.
Εξωτερικοί σύνδεσμοι
Κατηγορία:Ιταλοί φιλόσοφοι Κατηγορία:Φιλόσοφοι του 20ού αιώνα
Νεφέλωμα του Κρόνου
thumb|To νεφέλωμα από το [[Διαστημικό Τηλεσκόπιο Χαμπλ.]] Το νεφέλωμα του Κρόνου (γνωστό και ως NGC 7009 και Caldwell 55) είναι πλανητικό νεφέλωμα στον αστερισμό Υδροχόος. Το κύριο χαρακτηριστικό του είναι η ύπαρξη δύο προεκβολών, οι οποίες του δίνουν και το όνομά του, λόγω της ομοιότητας του σχήματός του με τον πλανήτη Κρόνο. Απέχει περίπου 2.000 έτη φωτός από τη Γη, αν και η ακριβής του απόσταση από τη Γη δεν έχει υπολογιστεί με ακρίβεια, και μπορεί να απέχει ακόμη και 5.200 έτη φωτός.
Το πλανητικό νεφέλωμα έχει διάμετρο 36" και φαινόμενο μέγεθος +8. Το κεντρικό του αστέρι έχει φαινόμενο μέγεθος +11,5.
Εξωτερικοί σύνδεσμοι
κατηγορία:Πλανητικά νεφελώματα κατηγορία:Υδροχόος (αστερισμός) 7009 κατηγορία:Αντικείμενα Caldwell
Τιάγκο Αλκάνταρα
Τα πρώτα χρόνια
Γεννήθηκε στο Σαν Πιέτρο Βερνότικο της Ιταλίας, όταν ο πατέρας του, Μαζίνιο, πρώην ποδοσφαιριστής, μέλος της Εθνικής Βραζιλίας, αγωνιζόταν για λογαριασμό της Λέτσε. Μεγάλωσε στην Ισπανία. Ξεκίνησε να παίζει ποδόσφαιρο στα πέντε του στην ομάδα της Φλαμένγκο και μετά μετακόμισε με τον πατέρα του και τον ξάδερφο του Πάτρικ στην Ισπανία και εκεί έπαιξε στην ομάδα της Ουρέκα. Επέστρεψε ξανά στη Φλαμένγκο μέχρι τα 10 του και το 2005 μετακόμισε στην Ισπανία και τότε υπέγραψε συμβόλαιο με την Μπαρτσελόνα, όπου έπαιζε και ο ξάδερφος του Πάτρικ.
Ερνστ Μάυρ
Ο Ερνστ Μάυρ (Ernst Walter Mayr, 5 Ιουλίου 1904 - 3 Φεβρουαρίου 2005) ήταν Γερμανός επιστήμονας, ένας από τους σημαντικότερους εξελικτικούς βιολόγους του 20ού αιώνα. Ήταν, επίσης, αναγνωρισμένος στη συστηματική ταξινόμηση, εξερευνητής τροπικών περιοχών, ορνιθολόγος, φιλόσοφος της βιολογίας και ιστορικός της επιστήμης. Το έργο του συνεισέφερε στην επανάσταση στην επιστημονική σκέψη που οδήγησε στη διατύπωση της εξελικτικής σύνθεσης της Μεντελιανής Γενετικής, της Συστηματικής και της θεωρίας του Δαρβίνου και στη σύλληψη της ιδέας του βιολογικού είδους.
Τιάγκο Αλκάνταρα
Μπαρτσελόνα
Έκανε το ντεμπούτο του με την Μπαρτσελόνα στις 17 Μαΐου 2009 σε ηλικία 18 χρονών, μπαίνοντας ως αλλαγή σε αγώνα εναντίον της Μαγιόρκα. Στις 20 Φεβρουαρίου 2010 σκόραρε το πρώτο του γκολ σε αγώνα απέναντι στη Ρασίνγκ Σαντάντερ. Το δεύτερο του γκολ του το πέτυχε στις 9 Απριλίου του 2011 εναντίον της ομάδας της Αλμερίας που έκρινε και το τελικό σκορ (2–1). Το τρίτο γκολ το έβαλε στην αρχή του αγώνα με τη Ρεάλ Σοσιεδάδ. Στο τέλος της σεζόν 2010–11 είχε αγωνιστεί 17 φορές, πετυχαίνοντας 3 γκολ και 3 ασίστ.
Ερνστ Μάυρ
Παρόλο που ο Δαρβίνος και άλλοι πρότειναν ότι όλοι οι οργανισμοί προέρχονται από έναν κοινό πρόγονο, κανείς δεν γνώριζε το μηχανισμό δημιουργίας των ειδών, γεγονός που ονομάστηκε "πρόβλημα του είδους". Ο Ερνστ Μάυρ προσέγγισε το πρόβλημα με ένα νέο ορισμό για το είδος. Στο βιβλίο του "Συστηματική και η προέλευση των ειδών" (1942) υποστήριξε ότι ένα είδος δεν είναι απλά μια ομάδα μορφολογικά όμοιων ατόμων, αλλά μια ομάδα ατόμων που μπορούν να διασταυρωθούν μεταξύ τους, αποκλείοντας τη διασταύρωση με όλα τα υπόλοιπα άτομα. Όταν πληθυσμοί ατόμων ενός είδους απομονωθούν μεταξύ τους είτε γεωγραφικά, είτε εξαιτίας στρατηγικών πρόσληψης τροφής, είτε αναπαραγωγικά ή για άλλους λόγους, μπορεί να αρχίσουν να διαφοροποιούνται από άλλους πληθυσμούς μέσω γενετικής απόκλισης και φυσικής επιλογής και με την πάροδο του χρόνου μπορεί να εξελιχθούν σε νέα είδη. Η πιο σημαντική και γρήγορη γενετική αναπροσαρμογή συμβαίνει σε εξαιρετικά μικρούς πληθυσμούς που έχουν βρεθεί απομονωμένοι (π.χ. σε νησιά).
Τιάγκο Αλκάνταρα
Μπαρτσελόνα
Στις 29 Ιουνίου του 2011 ανανέωσε το συμβόλαιο του με την Μπαρτσελόνα έως το καλοκαίρι του 2015, με τη ρήτρα αποδέσμευσής του να ανέρχεται σε 30 εκατομμύρια ευρώ.
Ερνστ Μάυρ
Στα ταξίδια του στη Νέα Γουινέα και στα νησιά του Σολομώντα, ο Μάυρ έδειξε, αντίθετα με το Δαρβίνο, ότι νέα είδη δημιουργούνται από απομονωμένους πληθυσμούς. Κατά τη διάρκεια περισσότερων από δύο χρόνια παραμονής στην περιοχή, ανακάλυψε πληθυσμούς πτηνών με συσσωρευμένες γενετικές διαφορές όταν απομονώνονταν από άλλα άτομα του ίδιου είδους. Ο Μάυρ θεώρησε την προέλευση της γενετικής ποικιλότητας κεντρικό ζήτημα στην Εξελικτική βιολογία, όπως θεωρείται και σήμερα, γεγονός που δικαιολογεί επίσης τη σημαντική του επιρροή.
Τιάγκο Αλκάνταρα
Διεθνής καριέρα
Έχει πάρει μέρος στο Ευρωπαϊκό Πρωτάθλημα Ποδοσφαίρου Κ-17 το 2008 με την Ισπανία, που τη βοήθησε να κερδίσει το τρόπαιο. Επίσης, κλήθηκε να παίξει στο Ευρωπαϊκό Πρωτάθλημα Ποδοσφαίρου Κ-19 το 2010 εναντίον της Γαλλίας, όπου έπαιξε μεγάλο ρόλο και έτσι η Ισπανία έφτασε στον τελικό. Ήταν παρόν στο Ευρωπαϊκό Πρωτάθλημα Ποδοσφαίρου Κ-21 το 2011, όπου η Ισπανία κέρδισε το τρόπαιο, και στον τελικό ενάντια στην Ελβετία έβαλε το 2ο γκολ για να γίνει το σκορ 2–0, που ήταν και το τελικό σκορ. Στο τέλος της διοργάνωσης τιμήθηκε με το βραβείο του καλύτερου παίκτη της διοργάνωσης.
Ερνστ Μάυρ
Σύμφωνα με τον Μάυρ :«…ο Πληθυσμιακά σκεπτόμενος (άνθρωπος) σκέφτεται με ένα τρόπο αντίθετο από τον Τυπολόγο. Για τον Τυπολογιστή ο τύπος (Πλατωνικό είδος) είναι το πραγματικό και η ποικιλότητα είναι μια αυταπάτη, ενώ για τον Πληθυσμιανιστή (populationist) ο τύπος (που αντιστοιχεί στο Μέσο Όρο) είναι μια αφαίρεση και μόνο η Ποικιλότητα είναι πραγματική. Διότι ο Πληθυσμιανιστής τονίζει την μοναδικότητα σε κάθε τι που βρίσκεται στον οργανικό κόσμο. Όπως δεν υπάρχουν δύο - καθόλα ίδιοι άνθρωποι στον πλανήτη - έτσι δεν υπάρχουν δύο καθόλα ίδια φυτά ή ζώα. Ακόμη και στο ίδιο ζώο ή φυτό υπάρχει διαφορετικότητα στη διάρκεια της ζωής του. Τα άτομα δημιουργούν πληθυσμούς και αυτό που εμείς κάνουμε είναι μέσω της στατιστικής να βγάζουμε μέσους όρους. Οι Μέσοι Όροι δεν είναι τίποτε άλλο από αφαιρέσεις ενώ αντιθέτως, μόνο τα άτομα που σχηματίζουν τον πληθυσμό έχουν πραγματική οντότητα...».
Τιάγκο Αλκάνταρα
Διεθνής καριέρα
Έκανε την πρώτη του εμφάνιση με την Εθνική Ισπανίας εναντίον της Ιταλίας, ενώ ο πρώτος του επίσημος αγώνας ήταν στις 6 Σεπτεμβρίου στους προκριματικούς αγώνες του Γιούρο το 2012 ενάντια του Λίχτενσταϊν.
Ερνστ Μάυρ
Βιογραφία
Γεννημένος στο Κέμπτεν στη Γερμανία σκόπευε να γίνει γιατρός. Πήρε πτυχίο Ιατρικής το 1925, αλλά στη συνέχεια άλλαξε πορεία και πήρε διδακτορικό στη Ζωολογία από το πανεπιστήμιο του Βερολίνου μέσα σε μόλις 16 μήνες. "Ήμουν περίεργος να γνωρίσω μακρινά μέρη και αποφάσισα ότι σαν γιατρός θα είχα πολύ λίγες ευκαιρίες να ταξιδέψω" είπε σε τελετή αποφοίτησης του Χάρβαρντ το 1961. Στη διάρκεια της καριέρας του πάλεψε για τη θέση της Βιολογίας δίπλα στη Φυσική, την Αστρονομία και τη Χημεία. Θεωρείται πρωτοπόρος στη μελέτη της φιλοσοφίας και ιστορίας της Βιολογίας. "Όσα κι αν ξέρουμε για το "πώς" της εξέλιξης του ανθρώπου, το "γιατί" είναι ακόμα ένας μεγάλος γρίφος", έγραψε το 1963.
Τιάγκο Αλκάνταρα
Διακρίσεις
Σε συλλόγους
Ερνστ Μάυρ
Βιογραφία
Ο Μάυρ έγινε καθηγητής στο Χάρβαρντ το 1953, και διηύθυνε το Μουσείο Συγκριτικής Ζωολογίας από το 1961 ως το 1970. Συνταξιοδοτήθηκε το 1975. Ο Μάυρ είχε δύο κόρες, 5 εγγόνια και 10 δισέγγονα, όταν πέθανε σε ηλικία 100 ετών. Η γυναίκα του, Μάργκαρετ, πέθανε το 1990.
Τιάγκο Αλκάνταρα
Διακρίσεις
Μπαρτσελόνα
Ερνστ Μάυρ
Βιογραφία
Το 2005, μετά το θάνατο του, ο καθηγητής Ιστορίας του πανεπιστημίου Χάρβαρντ Γουίλιαμ Κίρμπυ είπε : "Η συνεισφορά του καθηγητή Μάυρ στο πανεπιστήμιο του Χάρβαρντ και στον τομέα της εξελικτικής βιολογίας ήταν εξαιρετική από κάθε άποψη. Ήταν ένα πρωτοπόρο πνεύμα του 20ού αιώνα. Διαμόρφωσε και διευκρίνισε τη σύγχρονη αντίληψη της βιοποικιλότητας και άλλων σχετικών εννοιών".
Τιάγκο Αλκάνταρα
Διακρίσεις
Μπάγερν Μονάχου
Ερνστ Μάυρ
Η σημασία της Βιολογίας για τον Μάυρ
Ο Μάυρ έχει γράψει εκτενώς για τις φιλοσοφικές προεκτάσεις της εξελικτικής βιολογίας και τη θέση της Βιολογίας μεταξύ των Φυσικών Επιστημών. Ο λόγος για τον οποίο η βιολογία διαφέρει από τις τυπικές Φυσικές Επιστήμες είναι λόγω των χαρακτηριστικών των ζωντανών συστημάτων που είναι, μεταξύ των άλλων, σύμφωνα με τον Μάυρ:
Τιάγκο Αλκάνταρα
Διακρίσεις
Λιβερπουλ
Ερνστ Μάυρ
Η σημασία της Βιολογίας για τον Μάυρ
1. Οι ζωντανοί οργανισμοί έχουν ιστορικό παρελθόν (ιστορική πορεία των οργανισμών στην οργανική εξέλιξη).
Τιάγκο Αλκάνταρα
Διακρίσεις
Κυπελλο Αγγλιας: 2021-22
Ερνστ Μάυρ
Η σημασία της Βιολογίας για τον Μάυρ
2. Οι ζωντανοί οργανισμοί έχουν ιδιαίτερα και μοναδικά χαρακτηριστικά, που είναι:
Τιάγκο Αλκάνταρα
Διακρίσεις
Σε Εθνικές Ομάδες
Ερνστ Μάυρ
Η σημασία της Βιολογίας για τον Μάυρ
i. Η κατοχή ενός δομημένου, κληρονομικού γενετικού προγράμματος.
Τιάγκο Αλκάνταρα
Διακρίσεις
Ισπανία Κ-17
Ερνστ Μάυρ
Η σημασία της Βιολογίας για τον Μάυρ
ii. Η ιδιαίτερη ιεραρχική δομή τους και η ύπαρξη αναδυόμενων ιδιοτήτων σχεδόν σε κάθε επίπεδο.
Τιάγκο Αλκάνταρα
Διακρίσεις
Ισπανία Κ-21
Ερνστ Μάυρ
Η σημασία της Βιολογίας για τον Μάυρ
iii. Το γεγονός πως κάποιες διεργασίες, όπως η Φυσική Επιλογή, απαντούν μόνο σε ζωντανά συστήματα.
Τιάγκο Αλκάνταρα
Διακρίσεις
Ατομικές
Ερνστ Μάυρ
Η σημασία της Βιολογίας για τον Μάυρ
3. Η διαφορετικότητα στον τρόπο προσέγγισης των φαινομένων και των εννοιών που χρησιμοποιεί στη Βιολογία.
Τιάγκο Αλκάνταρα
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Εθνικής Ισπανίας Κ16 Κατηγορία:Ποδοσφαιριστές Εθνικής Ισπανίας Κ17 Κατηγορία:Ποδοσφαιριστές Εθνικής Ισπανίας Κ18 Κατηγορία:Ποδοσφαιριστές Εθνικής Ισπανίας Κ19 Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Μπαρτσελόνα Β Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Πολιτογραφημένοι πολίτες της Ισπανίας Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Ευρωπαϊκού Πρωταθλήματος 2020
Ερνστ Μάυρ
Η σημασία της Βιολογίας για τον Μάυρ
Σύμφωνα με τον ομότιμο καθηγητή Κυριάκο Αθανασίου στο βιβλίο του "Διδακτική της Βιολογίας", μερικές φιλοσοφικές αρχές που θα πρέπει να περιλαμβάνονται στη δόμηση της φιλοσοφίας των Βιολογικών Επιστημών όπως τις διατύπωσε ο Μάυρ (1982) είναι οι εξής:
Παραπομπές
Κατηγορία:Εξελικτική βιολογία Κατηγορία:Γερμανοί βιολόγοι
Κλειστό Γυμναστήριο Ρέντη «Μελίνα Μερκούρη»
Το Κλειστό Γυμναστήριο Ρέντη «Μελίνα Μερκούρη», αποτελεί έδρα της ανδρικής και γυναικείας ομάδας πετοσφαίρισης του Ολυμπιακού Πειραιώς όσο και των τμημάτων υποδομής, αλλά και της ανδρικής ομάδας χάντμπολ. Είναι το 3ο μεγαλύτερο κλειστό γυμναστήριο του Πειραιά μετά το Στάδιο Ειρήνης και Φιλίας και το Κλειστό Γυμναστήριο Κορυδαλλού «Θεόδωρος Πούτος» Έχει χωρητικότητα 1.800 καθήμενων θεατών, και βρίσκεται στην περιοχή του Αγίου Ιωάννη Ρέντη. Στην περιοχή αυτή βρίσκεται επίσης και το Προπονητικό Κέντρο Ρέντη, που αποτελεί τις προπονητικές εγκαταστάσεις του ποδοσφαιρικού Ολυμπιακού. Πήρε το όνομα του από τη ηθοποιό και πολιτικό Μελίνα Μερκούρη.
Υποδομή
Στο κλειστό γυμναστήριο διατίθενται 65 θέσεις στάθμευσης οχημάτων, 3 αποδυτήρια, ιατρείο, αίθουσα εκγύμνασης με όργανα, κυλικείο και αίθουσα τύπου για τη δημοσιογραφική κάλυψη των αθλητικών γεγονότων που λαμβάνουν χώρα σε αυτό.
Παραπομπές
Κατηγορία:Ολυμπιακός Σ.Φ.Π. Ρεντη Κλειστο Γυμναστηριο Ρεντη Κλειστο Γυμναστηριο Ρεντη Κλειστο Γυμναστηριο
Τερριτόριο Πατράσσο
μικρογραφία|Η Πάτρα κατά την Ενετοκρατία το 1689. Το Τερριτόριο της Πατράσσο (ιταλικά: Territorio di Patrasso) ήταν διοικητική διαίρεση του Μορέα κατά την Ενετική κατοχή του, από το 1688 έως το 1715. Διοικητικά ανήκε στην επαρχία Αχαΐας με έδρα την πόλη "Πατράσσο" την σημερινή Πάτρα όπου ήταν και η πρωτεύουσα της επαρχίας.
Η Πάτρα και το κάστρο της έγινε για πρώτη φορά ενετική κτίση το 1408, όταν λόγω της Οθωμανικής απειλής ο Λατίνος αρχιεπίσκοπος και Βαρώνος της Βαρωνίας της Πάτρας, Στέφανος Ζακαρία, την ενοικίασε για 5 χρόνια στους Ενετούς έως το 1413. Οι Ενετοί ανακατέλαβαν την Πάτρα το 1417 έως το 1419 που επιστράφηκε στον Αρχιεπίσκοπο - βαρώνο με παπική παρέμβαση. Το 1466 κατά τον Α΄ Βενετοτουρκικό πόλεμο οι Ενετοί καταλαμβάνουν εκ νέου την Πάτρα, αυτή την φορά από τους Οθωμανούς, για λίγες μόνο ημέρες. Το 1687 μετά από πολιορκία κατέλαβαν εκ νέου την πόλη έως το 1715.
Το Τερριτόριο βασίστηκε πάνω στον Οθωμανικό Καζά της Παλιάς Πάτρας, διοικητική διαίρεση που υπήρχε έως τότε. Αρχικά με την ίδια ονομασία ιδρύθηκε Ενετική επαρχία αλλά γρήγορα καταργήθηκε με συγχωνεύσεις και από τις αρχικές επτά έμειναν τέσσερις.
Σύμφωνα με το Breve descrittione del Regno di Morea ή επαρχία καταλάμβανε έκταση 1.222,544 στρέμματα, είχε 99 χωριά και 12 εγκαταλελειμμένα, 7 ορθόδοξα μοναστήρια, 11.918 κατοίκους κατανεμημένους σε 3.024 οικογένειες. Στην Απογραφή Γκριμάνι του 1700 είχε 10.539 κατοίκους (3.803 στην Πάτρα), 2.642 οικογένειες, 5.813 άντρες και 4.726 γυναίκες.
Σύμφωνα με την Breve descrittione del Regno di Morea του 1688 το τερριτόριο παρήγαγε κυρίως καλαμπόκι, μέλι, μαλί, μανιτάρια, κρασί κ.α. Μνεία γίνεται για το δάσος βελανιδιάς κοντά στην πόλη και για τις εμπορικές συναλλαγές της Πάτρας με την Ήπειρο και τα Ιόνια νησιά.
Περιλάμβανε επίσης τα χωριά : Callandrizza, Pillura, Terianù, Micari, Combothecra, Caliui di Portes, Magula, Portes, Voila, Paulo-Castro, Psarades, Ouuria, Gaiduriari, Gomostò, Apostolus, Alupocori, Mertesa, Pirnari, Bitulea, Buccuua, Draganu, Caminizza, Aracoua, Cuunaro-Castro, Crali, Peristera, Caicalli, Issari, Ballamuta, Achaia, Scura, Vondussa, Preveso, Lalussi, Cozza, Mitopoli, Comi, Fiocca, Arula, Fostena, Ali Subassi, Candalo, Barducosta, Canzuri, Brati, Meidanus, Sandameri, Mirali, Menzena, Lissaria, Mustafa effendi, Vallatuna, Topolara, Sumbata, Cosmesi, Massarachi, Fratti, Lalucosta, Lubista, Salmenico, Cicevò, Arauonizza, Longò, Provodo, Xiria, Voteni, Maressi, Sella, Averna, Castrici, Platani, Velici, Pirgo, Saravali, Mira, Sulli, Pendeimati, Begulachi, Pedronni, Trapano, Caliuia del Castello, Sichienâ, Vodeni, Balla, Petrizza, Truffa, Turcocori, Chiona, Golemi, Agia Marina, Prostenizza, Calenzi, Velimachi, Greuenò, Alupocori-Tranò, Cafusi, Cumani, Zucalà, Tristena και Chirigri.
Βιβλιογραφία
Κατηγορία:Διοικητική διαίρεση βασιλείου του Μορέως Κατηγορία:Ιστορία της Πάτρας
Λέοπολντ Γιέσνερ
Ο Λέοπολντ Γιέσνερ (Leopold Jessner, 3 Μαρτίου 1878 – 13 Δεκεμβρίου 1945) ήταν σκηνοθέτης και παραγωγός του γερμανικού εξπρεσιονισμού στο θέατρο και στον κινηματογράφο, θεωρούμενος ως ένα από τα σπουδαιότερα στελέχη του γερμανικού μεσοπολεμικού θεάτρου. Η πρώτη του ταινία, με τίτλο Hintertreppe (1921), αναφέρεται ως σημαντικό ορόσημο που έστρωσε τον δρόμο για τα μετέπειτα εξπρεσιονιστικά πειράματα των σκηνοθετών Μούρναου, Φριτς Λανγκ, and Παμπστ.
Όντας εβραϊκής καταγωγής και μέλος του σοσιαλιστικού κόμματος, ο Γιέσνερ υποχρεώθηκε να μεταναστεύσει όταν ο Χίτλερ ανέβηκε στην εξουσία. Εγκαταστάθηκε στις ΗΠΑ, όπου εργάσθηκε στον χώρο του κινηματογράφου ανώνυμα μεχρι τον θάνατό του, που συνέβη σε ηλικία 67 ετών στο Λος Άντζελες.
Εξωτερικοί σύνδεσμοι
Κατηγορία:Γερμανοί θεατρικοί σκηνοθέτες Κατηγορία:Γερμανοί παραγωγοί ταινιών Κατηγορία:Γερμανοί άνδρες ηθοποιοί θεάτρου Κατηγορία:Πρώσοι Κατηγορία:Γερμανοεβραίοι Κατηγορία:Γερμανοί σκηνοθέτες κινηματογράφου
Ξυλοπόδαρα
μικρογραφία|300x300εσ|Άτομα που κάνουν χρήση ξυλοπόδαρων Τα ξυλοπόδαρα, σε παλαιότερες μορφές της ελληνικής γλώσσας γνωστά και ως κωλόβαθρα και κωλοβαθριστής αντίστοιχα,  είναι πάσσαλοι, δοκοί ή τεχνητές προσθήκες που προσαρμόζονται στα πόδια των ανθρώπων και τους επιτρέπουν να βαδίζουν πιο ψηλά από το έδαφος. Δεν αποτελούνται απαραίτητα από ξύλο πάντα, αλλά η συστατική λέξη του ξύλου έχει επικρατήσει.
Ιστορικές χρήσεις
Η χρήση των ξυλοπόδαρων διαπιστώνεται σε διαφορετικές ιστορικές εποχές με διαφορετικές εφαρμογές, και ήταν υπαρκτή ήδη από την αρχαιότητα κατά τον 6ο αιώνα π.Χ. στην αρχαία Ελλάδα, όπου τα γνωστά ως κωλόβαθρα αποτελούνταν από το κῶλον το οποίο ήταν το άκρο/πόδι και το βάθρον η βάση του άκρου. Στην σύγχρονη εποχή, η λέξη χρησιμοποιείται ως η ετυμολογική ρίζα για την πάθηση της κωλοβαθιστροφοβίας ή κουλροφοβίας (φόβος των κλόουν).
Στο Βέλγιο υπήρχε παράδοση κατά τον Μεσαίωνα ως προς την μάχη επί ξυλοπόδαρων, κάτι που διατηρήθηκε και αργότερα ως παράδοση, ενώ οι πρακτικές χρήσεις των ξυλοπόδαρων χρησίμευαν για την διέλευση βαλτωδών εκτάσεων.
Σύγχρονη εποχή
Η πλέον συνήθης σύγχρονη χρήση ξυλοπόδαρων είναι για ψυχαγωγικούς σκοπούς όπως το τσίρκο ή προσωπικό χόμπι, και σπανιότερα για επαγγελματική χρήση κατά την διάρκεια εργατικών εργασιών.
Από ιατρική σκοπιά, παρόμοια χρήση χωρίς όμως να διατυπώνεται ως ξυλοπόδαρα, γίνεται από άτομα τα οποία αντιμετωπίζουν έλλειψη των κάτω άκρων τους και κάνουν χρήση ειδικών προσθηκών για την αναπλήρωση των ποδιών για βιοποριστικούς ή και για αθλητικούς λόγους όπως κατά τον αθλητή του στίβου Όσκαρ Πιστόριους.
Παραπομπές
Κατηγορία:Δεξιότητες τσίρκου Κατηγορία:Υποδήματα Κατηγορία:Βάδισμα
Ρία Κούρτη
Η Ελευθερία Δημητριάδη-Κουρμάζου γνωστότερη ως Ρία Κούρτη (5 Αυγούστου 1932) είναι Ελληνίδα τραγουδίστρια. Γεννήθηκε στην Αθήνα. Υπήρξε μία από τις σημαντικότερες ερμηνεύτριες του λαϊκού τραγουδιού. Συνεργάστηκε με καλλιτέχνες, όπως οι: Πάνος Γαβαλάς, Στέλιος Καζαντζίδης, Μαρινέλλα, Γρηγόρης Μπιθικώτσης, Γιώργος Ζαμπέτας, Μανώλης Αγγελόπουλος, Στράτος Διονυσίου, Βασίλης Περπινιάδης, Σπύρος Ζαγοραίος και Τόλης Βοσκόπουλος.
Παραπομπές
Κατηγορία:Ελληνίδες τραγουδίστριες
Δήμος Λαρισσού
Ο Δήμος Λαρισσού ήταν διοικητική διαίρεση (δήμος) του Νομού Αχαΐας, ο οποίος συστάθηκε με το Πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο δήμο Δυτικής Αχαΐας.
Το 2008, με το ΦΕΚ 195Α'/26-09-2008, μετονομάστηκε σε Δήμος Λαρίσου. Έδρα του δήμου ήταν το Μετόχι.
Γενικά στοιχεία
Η έκταση του ήταν 225.729 στρέμματα. Ο πληθυσμός του, σύμφωνα με τη μοναδική επίσημη εθνική απογραφή που πραγματοποιήθηκε στο χρονικό διάστημα ύπαρξης του (1997-2010)· την Απογραφή του 2001, ανερχόταν σε 8.221 κάτοικους. Εκτεινόταν στο δυτικό τμήμα της Αχαΐας και αποτελούσε μάλιστα τον δυτικότερο δήμο του νομού.
Δημοτικά διαμερίσματα
Στον καποδιστριακό δήμο περιλαμβάνονταν τα παρακάτω δημοτικά διαμερίσματα και οικισμοί :
Αρχαιότητα
Η ιστορία αρχίζει από το 5500 π.Χ. όταν στην περιοχή μας κυριαρχούσαν τα πρώτα Πελασγικά φύλλα, οι Λέλεγες και αργότερα οι Κάρες που ελέγχουν το πέρασμα του Κάβο Μαλέα και το Μπουγάζι του Αράξου. Δημιουργούν τη Βουπρασία χώρα των Επειών αναπτύσσοντας μεγάλο εμπορικό – οικονομικό κέντρο και υπέρλαμπρο πολιτισμό.
Γείτονας και ανταγωνιστής της Βουπρασίας χώρας μετά την 3η χιλιετία π.Χ. είναι η Δυμαία χώρα. Τις ευδαίμονες αυτές χώρες διαρρέει και οριοθετεί ο πολυθρύλητος ποταμός Λαρισσός γεμάτος Ιστορία από τους ιστορικούς χρόνους μέχρι την επανάσταση του 1821.
Ο μεγάλος πολιτισμός της Αχαιομηκυναϊκής εποχής έχει πάρει διαστάσεις αυτοκρατορίας. Στην περιοχή μας Δ/Δ Ριόλου κυριαρχεί η Αρχαία πόλη Λάρισα, το όνομα της είναι πελασγικό και σημαίνει «Ακρόπολις». Ιστορικά αναφέρεται από τον Ηρόδοτο ότι αριθμούσε πολλές χιλιάδες κατοίκους, ήταν αρκετά εύφορη με μεγάλη εμπορική και οικονομική ανάπτυξη. Ακόμα αναφερόταν ως παγκόσμιο θρησκευτικό και πολιτιστικό λίκνο. Λάτρευαν τη θεά Αθηνά τη Λαρισαία και τον ποταμό της Λάρισσο σαν θεό για την προσφορά του (νερό) και ζωοφόρο για την ανάπτυξη της ζωής.
Απ’ αυτήν την πόλη και τον ποταμό της ο Δήμος έχει την ονομασία «Δήμος Λαρισσού».
Αργότερα οι Ρωμαίοι αποικίζουν την περιοχή και εκτελούν αποστραγγιστικά έργα για να ελέγξουν τον πλημμυρισμό της. Προς το τέλος των Ρωμαϊκών χρόνων εγκαθίστανται οι πρώτες οικογένειες Σλάβων που δημιουργούν μικρούς και διάσπαρτους οικισμούς.
Νεώτερη Ιστορία
Στην επανάσταση του 1821, στα Μαύρα Βουνά και στο δάσος της Στροφυλιάς οι κλέφτες είχαν καταφύγιο και από εδώ ξεκίνησαν πολλές από τις επιθέσεις κατά των Τούρκων. Μετά την επανάσταση πολλές οικογένειες από τα ορεινά κατεβαίνουν στα πεδινά και ιδρύουν μικρούς οικισμούς ανάμεσα στο δάσος και τις λίμνες. Τότε ιδρύονται και τα χωριά μέσα και έξω Γκέρμπεσι. Οι περισσότεροι που εγκαθίστανται εδώ είναι κτηνοτρόφοι γι’ αυτό προβαίνουν σε μερική αποδάσωση.
Αρχίζουν επίσης να λειτουργούν εντατικά και τα λατομεία λευκού λίθου ο οποίος γίνεται περιζήτητος στις οικοδομές της Πάτρας και της Δύμης. Τα λατομεία εκμεταλλεύεται η Μονή Χρυσοποδαρίτισσας. Το 1887 όμως δωρίζεται στο διάδοχο Κωνσταντίνο ως προσωπικό του κτήμα το δάσος της Μανωλάδας από την Κάτω Αχαΐα ως τα Λεχαινά, μήκους 35 χλμ., το οποίο απαρτίζεται από βελανιδιές και αγραπιδιές. Στον ίδιο παρέχεται και το ιχθυοτροφείο του Πάπα. Στο χωριό Λάππα, κτίζονται οι απαραίτητες εγκαταστάσεις (σημερινό Κέντρο Πληροφόρησης) για να μπορεί ο Κωνσταντίνος να τις χρησιμοποιεί ως βάση στις εξορμήσεις του για κυνήγι μέσα στο δάσος. Οι εργασίες για την κατασκευή της σιδηροδρομικής γραμμής επισπεύδονται και ένας σταθμός ιδρύεται κοντά στις βασιλικές εγκαταστάσεις του Λάππα.
Το 1923 καταργήθηκε η δωρεά και το κράτος δωρίζει τη γη σε πρόσφυγες και ακτήμονες από τα γύρω χωριά. Ήδη το 1940 είχε αρχίσει να κατασκευάζεται το αεροδρόμιο στην καρδιά της περιοχής αλλά μέχρι τη γερμανική εισβολή δεν είχε τελειώσει λόγω του ελώδους εδάφους που απαιτούσε μεγάλη προσπάθεια.
Το 1943 οι Γερμανοί οργανώνουν καλύτερα την άμυνα της περιοχής γιατί περιμένουν απόβαση των συμμάχων στη δυτική Πελοπόννησο. Στα υψώματα των Μαύρων Βουνών και του Κουνουπελίου εγκαθίστανται πολυβολεία, λαξεύονται αποθήκες πυρομαχικών στους βράχους και η είσοδος του Πατραϊκού κόλπου κλείνεται με νάρκες. Τα έργα αυτά επιφέρουν καταστροφές σε αρχαίες θέσεις όπως στο Τείχος Δυμαίων όπου το πολυβολείο εγκαθίσταται μέσα στη Μυκηναϊκή ακρόπολη και μέρος του Τείχους καταστρέφεται για να περάσει ο δρόμος προς την κορυφή.
Όλα αυτά τα γεγονότα απρόβλεπτα από την ιστορία θα σηματοδοτήσουν τη γέννηση ενός νέου οικισμού και θα οριοθετήσουν μία νέα ιστορική εποχή στην περιοχή του Λάρισου ποταμού. Θα συμβάλλουν στη δημιουργία ενός δήμου του Δήμου Λαρίσσου.
Αξιοθέατα - Ιστορικά μνημεία
Στον δήμο υπάρχει το Τείχος των Δυμαίων, κάστρο (ακρόπολη) με πλούσια και μακραίωνη ιστορία, καθώς και τα περίφημα Λουτρά Υρμίνης. Επίσης εκεί βρίσκεται το Αεροδρόμιο του Αράξου (πολιτικό και στρατιωτικό).
Υδροβιότοποι
Ο υδροβιότοπος του δάσους της Στροφυλιάς που περιλαμβάνει το Δάσος από τα ωραιότερα δάση και το μεγαλύτερο πευκόδασος στην Ελλάδα το οποίο φτάνει μέχρι την Αμαλιάδα. Οι παραλίες Καλόγρια και Γιαννισκάρι που το καλοκαίρι γίνεται το αδιαχώρητο. Οι λιμνοθάλασσες του Προκόπου και του Πάπα και η βαλτολίμνη Λάμια. Ο υδροβιότοπος προστατεύεται με τη συνθήκη RAMSAR.
Αθλητισμός
Στον δήμο δραστηριοποιούνται τα σωματεία Ατρόμητος Λάππα, Ίκαρος Λακκόπετρας, ''Α.Ε. Μετοχίου και ο Πανμοβριακός Ριόλου'' με τμήματα ποδοσφαίρου που αγωνίζονται σε ιδιόκτητα γήπεδα.
Εξωτερικοί σύνδεσμοι
Λαρισσού * Δ
Μιχαήλ Κόρακας
Ο Μιχαήλ Κόρακας ( Πόμπια Ηρακλείου, 1797 - 7 Σεπτεμβρίου 1882 ) γεννήθηκε στην Πόμπια της Μεσσαράς το 1797 ως Μιχάλης Καρούζος. Σε ηλικία 18 ετών σκότωσε τον Αγά Αλήκο και κατόπιν αγωνίστηκε στην Κρητική Επανάσταση του 1821.
Το 1827 με πειρατικό πλοίο και ορμητήριο την Κάρπαθο, πολέμησε τον οθωμανικό και αιγυπτιακό στόλο. Το 1828, συνέχισε τον αγώνα στην Πελοπόννησο και τιμήθηκε με τον βαθμό του λοχαγού και το χάλκινο σταυρό του Φοίνικα. Επέστρεψε με τιμές στην Κρήτη το 1834 και πήρε μέρος στην Κρητική Επανάσταση του 1841, στην Κρητική Επανάσταση του 1858 και στην Κρητική Επανάσταση του 1866, πολεμώντας ενάντια σε πολυάριθμες οθωμανικές δυνάμεις. Κήρυξε την επανάσταση του 1878 και κατόπιν τιμήθηκε από τον βασιλιά Γεώργιο στην Αθήνα και τον πατριάρχη Αλεξάνδρειας.
Πέθανε στην Πόμπια τον Σεπτέμβριο του 1882. Άγαλμα του είναι τοποθετημένο στη Χανιώπορτα έξω από τα τείχη του Χάνδακα. Προς τιμήν του διοργανώνονται κάθε τέσσερα χρόνια τα Κοράκεια που προσομοιάζουν στα αθλήματα και στο αγωνιστικό ήθος της εποχής του Μιχάλη Κόρακα. Τα αγωνίσματα που θα συμπεριλαμβάνονται είναι η ξιφασκία, ο αγώνας δρόμου, καθώς και το κρητικό βόλι.
Παραπομπές
Κατηγορία:Κρητικοί Κατηγορία:Κρητικοί οπλαρχηγοί Κατηγορία:Κρητικοί αγωνιστές του 1821 Κατηγορία:Αγωνιστές του 1821
Εκφράσεις περιεκτικότητας και συγκέντρωσης διαλυμάτων
400px|δεξιά|μικρογραφία|Μείγμα νερού με χρωστική ουσία. Η συγκέντρωση της χρωστικής ουσίας αυξάνεται από τα αριστερά στα δεξιά.
Στη χημεία, οι εκφράσεις περιεκτικότητας και συγκέντρωσης διαλυμάτων δείχνουν αριθμητικά την ποσότητα της ή των διαλυμένων ουσιών σε ορισμένη ποσότητα διαλύματος ή διαλύτη.
Επειδή οι φράσεις «αραιό διάλυμα» ή «πυκνό διάλυμα» δεν είναι ακριβείς και απλά δηλώνουν αν ένα διάλυμα έχει μικρή ή μεγάλη περιεκτικότητα, υπήρξε η ανάγκη ακριβέστερων εκφράσεων που να δηλώνουν επακριβώς την ποσότητα (σε g, ή σε mL ή σε moles) της διαλυμένης ουσίας σε ορισμένη μάζα (g ή Kg) ή ορισμένο όγκο (mL ή L) διαλύματος ή διαλύτη.
Οι εκφράσεις περιεκτικότητας και συγκέντρωσης χρησιμοποιούνται ευρύτατα στη χημεία για υδατικά (ή μη) διαλύματα και διαφέρουν μεταξύ τους στο ότι οι πρώτες αναφέρονται σε μάζα ή όγκο διαλυμένης ουσίας ενώ οι δεύτερες σε moles διαλυμένης ουσίας. Οι εκφράσεις αυτές αναφέρονται στην ή στις διαλυμένες ουσίες τη στιγμή που αυτές διαλύονται στο διαλύτη και πριν συμβεί ίσως κάποια χημική αντίδραση μεταξύ τους ή με το διαλύτη. Διαφορετική περίπτωση πρέπει να αναφέρεται ρητώς.
Στις εκφράσεις αυτές συνήθως δε χρησιμοποιούνται οι μονάδες μάζας ή όγκου του Διεθνούς Συστήματος Μονάδων (SI) αλλά τα υποπολλαπλάσια τους. Έτσι αντί για το χιλιόγραμμο (kg) χρησιμοποιείται το γραμμάριο (g) και αντί του κυβικού μέτρου (m3) χρησιμοποιείται το λίτρο (L) ή το χιλιοστόλιτρο (mL ή cm3). Οι όγκοι των αερίων αναφέρονται συνήθως σε συνθήκες stp (πίεση 1 Atm και θερμοκρασία 25 °C) ενώ οι μάζες των ουσιών θεωρείται ότι δεν επηρεάζονται από τις συνθήκες.